Wen R30 000 vir jou besigheid | Talentwerf
Wen R30 000 vir jou besigheid
Besit jy 'n vryskutbesigheid? Wil jy jou besigheid bemark en 'n goeie inkomste daaruit verdien? Talentwerf wil vir jou 'n bemarkingsplan ter waarde van R30 000 gee om jou besigheid op die been te bring.
Die publiek kan vanaf 1 Julie 2018 inskryf vir ons Bemark jouself!-kompetisie en die kans staan om groot pryse te wen. Die doel van die kompetisie is om bewusmaking vir die beroep en vir talentvolle vryskutters te skep. Die wenner sal 'n bemarkingsplan ter waarde van R30 000 wen wat onder andere sal fokus op die vryskutter se korporatiewe identiteit, 'n sosiale media-plan en 'n onderhoud met Maroela Media.
Vryskutters word gevra om hulleself in 'n kort video te bemark en dit dan op sosiale media te deel. Die beste video's sal deur Talentwerf op verskeie sosiale media platforms gedeel word en die publiek sal dan gevra word om vir hulle gunstelingvideo te stem. Kry dus jou vriende om jou video te deel en jou só te help om jouself te bemark.
Maak 'n video van minder as 1-minuut waarin jy jou besigheid beskryf en terugverwys na www.talentwerf.co.za waar jou besigheidsprofiel geregistreer is. Wees kreatief, kry 'n vriend om jou te help en maak dit oulik!
Plaas jou video op jou sosiale media platforms en vra jou vriende om dit te deel.
Stuur 'n e-pos met die skakels van waar jou video geplaas is aan talentwerf@loopbaan.co.za
Die beste video's sal op ons sosiale media platforms gedeel word en ons sal die publiek vra om vir hulle gunsteling te stem.
Sluitingsdatum vir die inskryf van video's: 21 Julie 2018
Daar sal in Augustus en September 'n sosiale media- en 'n bemarkingsplan ter waarde van R30 000 vir jou besigheid deur ons professionele bemarkingspan uitgerol word.
Die wenner sal ook 'n onderhoud met Maroela Media voer om hulle besigheid ten toon te stel en banieradvertensies sal op Maroela Media se webblad vertoon word.
Talentwerf is 'n inisiatief van Solidariteit Helpende Hand. Dit is 'n platform wat aanlyn vir vryskutters die geleentheid gee om hulle werk ten toon te stel vir potensiële projekte waar hulle talente gebruik kan word. Talentwerf is 'n platform wat ontwikkel is om vryskutters en besighede bymekaar te bring. 'n Vryskutter is 'n persoon wat selfstandig werk en nie noodwendig aan 'n bepaalde werkgewer op die langtermyn verbind is nie.